钦定古今图书集成/明伦汇编/氏族典/第483卷 > 《廖用贤尚友录》 > 邵清
## 钦定古今图书集成/明伦汇编/氏族典/第483卷 > 《廖用贤尚友录》 > 邵清

按《万姓统谱》：“清字士廉，江宁人。幼有至性。母卒时才
三岁，置于别室，清号泣欲往视，闻者异之。及长，端洁
好学。弘治壬子举于乡，授江西德化教谕。教诸生必
以孝弟节义为言，束修问馈之仪，无敢及门者。乙卯
秋，山东巡按聘典试事，志在甄拔，才俊高下，咸自主
断。巡按者素重清，名不易也。事竣即就道。有谒贽者”，
拒不受。藩臬交章荐之，考上，上选授监察御史。教职
擢台臣，自清始也。